28/01/2019 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Subdirección Xeral de Xestión do Dominio Público Hidráulico
Anuncio de información pública da solicitude de reparación e restauración dun treito do noiro do camiño de acceso á central e para a limpeza e desbroce nas instalacións do aproveitamento hidroeléctrico no rego Xallas (AC/55/98)

Anuncio de sometemento a información pública da solicitude de autorización para a reparación e restauración dun treito do noiro do camiño de acceso á central e para a limpeza e desbroce do entorno das instalacións do aproveitamento hidroeléctrico no rego Xallás, no concello de Negreira (A Coruña), titularidade de Hidroeléctrica del Arnoya, S. L. (Exped. AC/55/98) A sociedade Hidroeléctrica del Arnoya, S. L., solicitou o 23/04/2018 autorización en Augas de Galicia para reparar os danos causados por un esvaramento de terras nun treito do noiro do camiño de acceso ao edificio da central do aproveitamento hidroeléctrico no rego Xallás, no concello de Negreira (A Coruña), e para realizar o desbroce do entorno das instalacións do dito aproveitamento, presentando documentación complementaria ao respecto o 04/07/2018. En cumprimento do disposto no artigo 52.2 do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a documentación achegada coa dita solicitude, titulada “Memoria de restauración del talud afectado por el deslizamiento de tierras en el A. H. en el río Xallás. Marzo 2018” e a documentación complementaria presentada o 04/07/2018 polo concesionario, nas que se recollen as seguintes actuacións a realizar: – Execución dunha coieira na parte superior do noiro afectado polo esvaramento, para suxeitar e dar firmeza ao mesmo. – Perfilado do noiro restante. – Restauración do noiro afectado con gramíneas e leguminosas. – Limpeza e desbroce de xestas, silvas e resto de vexetación espontánea no entorno das instalacións do aproveitamento. O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo improrrogable de 20 días, que comezará a computarse a partir da data de publicación do presente anuncio no Boletín Oficial da Provincia da Coruña. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Negreira. Para os expresados efectos, estará dispoñible unha copia da solicitude de autorización así como da documentación técnica achegada polo peticionario, para que poidan ser examinadas nas dependencias administrativas de Augas de Galicia, sitas na rúa Tomiño, n.º 16-baixo, 15703, Santiago de Compostela, así como nas dependencias do Concello de Negreira (rúa do Carmen, 3, 15830 Negreira, A Coruña), e na páxina web deste organismo de conca http://augasdegalicia.xunta. gal (na sección denominada Participación Pública). Santiago de Compostela, 29 de novembro de 2018. O subdirector xeral de xestión do Dominio Público Hidráulico Julianna Mayer Visan